
Tähän artikkeliin tai 
osioon ei ole merkitty 
lähteitä, joten tiedot 
^T\ kannattaa tarkistaa muista 
tietolähteistä. 

Voit lisätä artikkeliin 
tarkistettavissa olevia lähteitä ja 
merkitä ne ohjeen mukaan. 


Heprea (hepreaksi JV1JV ivrit ) on afroaasialainen 
kieli. Sitä puhuu äidinkielenään 5 miljoonaa ja yhteensä 
sitä puhuu n. 9 miljoonaa ihmistä. Heprea on Israelin 
valtion virallinen kieli. Hepreaa kirjoitetaan oikealta 
vasemmalle heprealaisella kirjaimistolla muiden 
seemiläisten kielten tavoin. Se koostuu pelkistä 
konsonanttimerkeistä, joista joitain käytetään 
ilmaisemaan myös vokaaleja. Vokaalit voidaan merkitä 
näkyviin myös erillisillä vokaalimerkeillä, mutta 
yleensä ne jätetään pois. 

Heprean aakkoset. Hepreaa kirjoitetaan 
useiden muiden seemiläisten kielten 
tavoin konsonanttiaakkostolla, eikä 
vokaaleille ole omia aakkosia. Raamatun 
hepreassa vokaalit merkitään 
konsonanttien päälle tai alle omilla 
merkeillään. 







































Historia 


Heprean alkuperä 

Heprea kuuluu afroaasialaisen kielikunnan seemiläiseen haaraan, ja se oli alkujaan erittäin läheistä sukua 
foinikian kielelle ja roomalaisten hävittämässä Karthagossa puhutulle puunin kielelle. Arabia on 
kaukaisempaa sukua, mutta sukulaisuus näkyy esimerkiksi sellaisissa sanoissa kun ar. saläm, he. salom 
"rauha" tai ar. magrib, he. ma 'arav "länsi", ar. Mi Sr, he. Mitzrajim "Egypti". 


Kehitysvaiheet 

■ Muinaisheprea 

edelsi Vanhan 
testamentin 
hepreaa. 

■ Vanhan 
testamentin 
heprea perustuu 
noin vuosina 
1200-200 eaa. 
puhuttuun 
eteläheprealaiseen 
puhekieleen. 

Heprean pohjoisemman murteen oletetaan olleen lähempänä foinikian kieltä. Vanhaa 
testamenttia vanhempia hepreankielisiä tekstejä tunnetaan, mutta ne eivät kuulu Vanhan 
testamentin kirjalliseen kaanoniin; Lähi-idästä on myös tavattu tekstejä hepreaa lähellä olevilla 
seemiläiskielillä, joten on mahdollista puhua kokonaisesta kanaanilaisten kielten ryhmästä, 
johon heprea kuuluu. Näistä tärkein on heprean jälkeen foinikia, mutta sen lisäksi tunnetaan 
muun muassa moabin kieleksi kutsuttu kielimuoto. 

Heprea ei välttämättä ollut alun perin juutalaisten oma kieli, vaan jotkut olettavat heidän omaksuneen sen 
vasta kanaanilaisilta heimoilta asettuessaan ensimmäisen kerran asumaan Israeliin. Aiemmin he ovat 
saattaneet puhua hyvinkin erilaista kieltä. Tavallisimmin oletetaan sen olleen seemiläinen kieli, mutta 
lähempänä arameaa tai akkadia. 

■ Misnan heprea. Misnaksi kutsutaan juutalaisen filosofisen viisauskirjallisuuden, Talmudin, 
ydinosaa. Misnan heprea vastaa noin vuosien 200 eaa. - 200 jaa. aikana Palestiinassa 
puhuttua hepreaa. Tuohon aikaan heprea oli puhekielenä jo väistymässä aramean tieltä, sillä 
Misnan hepreassa on havaittavissa aramean vaikutusta. 

■ Keskiajan heprea. Juutalaisten hajaannuksen aikana heprea oli yksinomaan kirjakieli. Tärkeä 
juutalainen sivistyskeskus oli arabien hallitsema Espanja (al-Andalus), jossa laadittu 
hepreankielinen kirjallisuus levisi muidenkin maiden juutalaisten tietoon ja käyttöön. 

■ Nykyheprea. Heprean elvytys puhekieleksi alkoi 1700-luvulla, kun haskala-siv istysliikkeen 
aloittaja Moses Mendelssohn koetti käyttää hepreaa maallisen valistuskirjallisuuden kielenä. 
Seuraavalla vuosisadalla Mendele Moicher Sforim (Mendel Abramovits) kirjoitti 
proosakirjallisuutta, jossa hän pyrki kuvaamaan oman aikansa juutalaisgeton elämää 
hyödyntämällä kaikkia aikaisempia heprean tyylejä. Se heprea, joka sittemmin elvytettiin 
Palestiinassa puhekieleksi, oli samalla tavoin eklektistä kuin Mendele Moicher Sforimin 
heprea. Sittemmin on kyllä pyritty tekemään korjausliikkeitä virallisen kielenkäytön 



Siloasta löytynyt kuninkaallisen palvelijan hautakivi, joka on kirjoitettu 
muinaisheprealla. 
























lähentämiseksi Raamatun hepreaan, ja monet myöhemmistä tyyleistä saadut sanat ja 
vaikutteet ovat jääneet käytöstä. 


Heprean kuihtuminen ja elvytys puhekieleksi 



Heprean kieltä puhuttiin yli 2000 
vuotta sitten juutalaisten 
keskuudessa, mutta aramean kieli 
korvasi sen muissa kuin 
uskonnollisissa yhteyksissä. 

Heprean kieli on elvytetty 1800- 
1900-luvulla. 



Eliezer Ben-Jehuda, jota 
pidetään nykyisen, puhekielenä 
käytetyn nykyheprean isänä. 


Sen jälkeen kun heprea jäi käytöstä 
puhekielenä, sitä käytettiin yhä 
juutalaisten sivistyskielenä ennen 

muuta talmudistisessa kirjallisuudessa. Tällöin hepreaan vaikutti 
voimakkaasti muun muassa arabian kieli, eikä vähiten siksi, että arabien 
valtaama Pyreneiden niemimaa oli tärkeä juutalainen kulttuurikeskus. 
Valistuksen aikakaudella juutalaisten keskuudessa syntyi Haskala, 
sivistysliike, joka nosti yhdeksi tavoitteekseen heprean maallistamisen 
ja nykyaikaistamisen. Haskala ei johtanut pysyviin seurauksiin, mutta 
nationalismin aikakaudella venäjänjuutalainen Eliezer Jitzhak Perimän, 
sittemmin Eliezer Ben-Jehuda, muutti Israeliin, silloiselle brittien 
hallitsemalle Palestiinan mandaattialueelle luodakseen heprean uudelleen Israelin kansan puhekieleksi 
Israelissa. Hän ryhtyi kehittämään sanastoa nykyaikaisen elämän tarpeisiin ja toimi heikosta terveydestään 
huolimatta aktiivisesti muun muassa lehtimiehenä ja opettajana edistääkseen heprean kielen asiaa. 


Moses Mendelssohn, jonka 
aloittama, valistuksesta 
vaikutteita saanut haskala-liike 
korosti heprean käyttöä. 


Projektin onnistumisen katsotaan johtuneen kahdesta tekijästä: ensinnäkin Palestiinaan monista eri maista 
muuttavat juutalaiset tarvitsivat yhteisen, neutraalin puhekielen, ja toiseksi heprean pahin kilpailija, jiddisin 
kieli, oli leimautunut takapajuiseksi. Toisen maailmansodan jälkeen jiddisin suosiota sionistisen eliitin 
piirissä heikensi kielen sukulaisuus saksan kieleen, jonka kanssa sionistit eivät halunneet olla yhteyksissä. 
Suuri joukko jiddisin puhujia kuoli toisessa maailmansodassa. 


Heprean kirjoittaminen 


Hepreaa kirjoitetaan seemiläisten kielten tapaan oikealta vasemmalle pelkillä 
konsonanttimerkeillä. Uskonnollisissa teksteissä ja esimerkiksi sanakirjoissa 
vokaalit on merkitty konsonanttien yhteyteen pienillä piste- ja viivamerkeillä. Tätä 
pisteytystä kutsutaan nikkudiksi. Heprean aakkosissa ei ole isoja ja pieniä kirjaimia 
erikseen, mutta kylläkin erilaisia tyylejä (kursiivi, kirjoituskirjaimet jne.), jotka 
voivat erota toisistaan paljonkin. Erikseen on olemassa ns. Rasi-kirjoitus, tyyli, 
jota käytetään pääasiassa Talmudissa, ja sielläkin vain tämännimisen rabbin 
kirjoittamien kommentaarien painamiseen. 


Nikkud (vo kali saati o) 

Pääartikkeli: Nikkud 

Nikkudin kehittäjinä pidetään 700-luvun juutalaisia oppineita, masoreetteja. 

Masoreettien aikana heprea ei ollut enää elävä kieli, mutta juuri siksi masoreetit 
kehittivät erittäin tarkan jaottelun, jossa merkittiin niin pitkät, lyhyet kuin erittäin 
lyhyetkin vokaalit omilla merkeillään. Masoreettien vokaalioppia on jonkin verran 
yritetty kyseenalaistaa, mutta nykytutkimus pitää sitä varsin luotettavana 
olosuhteet huomioiden: vaikka heprea ei masoreettien aikana enää ollutkaan 
puhekieli, heidän nikkudinsa perustuu ainakin autenttiseen traditioon. 

Heprean vokalisointimerkit ovat (esimerkeissä bet-kirjaimen kanssa esitettyinä): 

■ il patah, vaakaviiva kirjaimen alla (hyvin lyhyt a) 

■ li qamats (qamets ), pieni alaspäin osoittava "tikari" kirjaimen alla (asemasta riippuen joko pitkä 
a tai lyhyt o) 

■ n segol, kolme pistettä kärjellään seisovaksi kolmioksi asetettuna kirjaimen alla (avoin, ä- 
mäinen e) 

■ n tsere, kaksi pistettä vaakasuunnassa kirjaimen alla (e) 

■ li hiriq ( hireq ), piste kirjaimen alla (i) 

■ li holam ( holem ), piste kirjaimen päällä (o) 

■ 2 qubuts ( qibbuts ), kolme alamäkeen laskeutuvaa pistettä kirjaimen alla (lyhyt u) 

■ m suruq (sureq ), käytetään VAIN yhdessä matres lectionis -kirjaimen vav (yleensä konsonantti 
v) kanssa; yksinäinen piste, joka sijoitetaan vav-kirjaimen keskikohdalle sen vasemmalle 
puolelle. 

■ n sva, kaksi päällekkäistä pistettä, jotka merkitsevät hyvin lyhyttä (tai ääntymättä jäävää) e:tä. 
Sva-vokaalin pisteet voidaan liittää muidenkin vokaalimerkkien oikealle puolelle ilmaisemaan, 
että asianomainen vokaali ääntyy hyvin lyhyenä. 

Begadkefat ja dages 

Ryhmä heprean konsonanttikirjaimia - bet, gimel, dalet, kaf, pe ja tav - voivat ääntyä joko 
sulkeumaäänteenä tai sitä vastaavana hankausäänteenä, esimerkiksi kaf-kirjain voi olla joko k tai saksan 
ach-äänne, pe-kirjain voi olla joko p tai f. Muistisääntönä käytetään mitään merkitsemätöntä sanaa 
begadkefat, johon nämä kaikki kirjaimet sisältyvät. Yleensä begadkefat-kirjain on sanan alussa aina 
sulkeumaäänne (esimerkiksi b, k, p), sanan sisällä ja lopussa vastaava hankausäänne (v, ach-äänne, f). Jos 
kirjaimen sisään kirjoitetaan piste, ns. dages, kirjain äännetään sanan keskellä tai lopussakin 
sulkeumaäänteenä. 

Raamatun hepreassa yllä oleva sääntö koski myös g:tä, d:tä ja tää, jotka tulisi oikeastaan ääntää myös 
hankausäänteinä silloin kun niissä ei ole dagesia: g:stä tulisi tällöin se äänne, joka kirjoitetaan IPA:n 
foneettisessa transkriptiossa kreikkalaisella gamma-kirjaimella [y](ach-äänteen soinnillinen vastine), d:stä 
tulisi [3] (kuten englannin sanassa this ) ja t:stä tulisi [0]-äänne, kuten englannin sanassa thick. Käytännössä 
näiden kohdalla ei kuitenkaan noudateta enää kuvattua tapaa, ilmeisesti siksi, että jiddis ja muut juutalaisten 
aiemmin äidinkielenään puhumat kielet eivät antaneet tukea näille vaikeille äänteille. 

Erikoistapaus on tav (aakkosten lopussa oleva t-kirjain). Jiddisiä puhuvien askenaasijuutalaisten tapana oli 
ääntää sananloppuinen tav, jonka siis periaatteessa olisi pitänyt olla sama äänne kuin th englannin sanassa 
thick, ässänä. Niinpä esimerkiksi sanasta bat "tyttö, tytär" tulikin bas. Tätä ääntämystä esiintyy esimerkiksi 
Yhdysvaltain juutalaisten keskuudessa jonkin verran - esimerkiksi poikien bar mitzva ("hyveen poika") - 
seurakuntaanottojuhlien vastineeksi tytöille pidettävä juhla onkin Yhdysvalloissa nimeltään bas mitzva, ei 

bat mitzva, kuten odottaisi. Käytäntö ei kuitenkaan ole Yhdysvalloissakaan johdonmukainen: esimerkiksi 
rotareihin ja lionseihin verrattavan "Liiton pojat" -järjestön nimeä ei translitteroidakaan B'nai Bris, kuten 
voisi odottaa, vaan B'nai Brith, joka tuleekin lähemmäksi raamatunheprealaista ääntämistä. 

Dages-merkkiä käytetään myös muilla kirjaimilla kuin begadkefatilla, jolloin se tarkoittaakin kaksinkertaista 
konsonanttia - esimerkiksi Mossad kirjoitetaan dagesilla. Nykyisraelilaisessa hepreassa 
kaksoiskonsonantteja ei kuitenkaan käytännössä äännetä erilaisina. 

Sananloppuista h:ta (heprean he-kirjainta) käytetään ilmoittamaan, että sana päättyy vokaaliin (tyypillisesti 
a:han). Mutta jos siellä oikeasti kuuluu h-äänne, tämä ilmaistaan kirjoittamalla he-kirjaimen sisään dages. 


Matres lectionis 

Nykyheprean vokaalien pituudet ovat sikäli yksinkertaistuneet, että nikkudin sijasta pärjätään erinomaisesti 
ns. matres lectionis -kirjoitustavalla, jossa vokaalit kirjoitetaan sopivasti valituilla konsonanttikirjaimilla. O 
ja u merkitään vav-kirjaimella (konsonanttina se äännetään v), i ja e merkitään jod-kirjaimella (joka on 
konsonanttina sama kuin suomen j), ja sanan lopussa h-kirjain (he) merkitsee mitä tahansa loppuvokaalia. 

Niiltä osin kuin nikkud-merkki ei ilmoita äännettävän vokaalin pituutta, raamatullisessa hepreassa matres 
lectionis -kirjain yhdistettynä vastaavaan nikkudiin täydensi nikkudin antaman tiedon vokaalin laadusta 
pituustiedolla. Matres lectionis -merkki saatettiin kuitenkin jättää kirjoittamatta silloinkin kun vokaali oli 
pitkä. Tätä kutsutaan defektiiviseksi kirjoitustavaksi ( defective scriptum), kun taas nikkudin ja matres 
lectionis -merkin yhteiskäyttöä sanotaan täydeksi kirjoitustavaksi (plene scriptum). Raamatun hepreassa on 
monia sanoja, joilla molempia kirjoitustapoja esiintyy rinnakkain. 


Nykyinen kirjoitustapa 

Alun perin matres lectionis -kirjoitustapaa oli äännehistoriallisista syistä luvallista käyttää vain tietyissä 
sanoissa, kun taas toisten sanojen vokalisointi oli merkittävä pelkästään nikkudilla. Nyttemmin matres 
lectionis -kirjaimia käytetään yleisesti niin lyhyiden kuin pitkienkin vokaalien merkitsemiseen sellaisissa 
teksteissä, joista nikkudin pisteet ja viivat puuttuvat; Heprean kielen akatemian suosituksia noudattaa tuskin 
kukaan. 

Sananloppuinen vokaali merkitään hepreassa kirjoittamalla sanan viimeisen konsonantin jälkeen H-kirjain. 
Niinpä englannin tapa kirjoittaa raamatullisten nimien loppuun -h - Jedediah, Noah, jne., on heprean 
vaikutusta. 


Raamatullinen heprea, ketiv ja qere 

Hepreankielinen Vanha testamentti eli Tanakh (T-N-K = Tora, NevTim ve-Ktuvim = "Laki, profeetat ja 
kirjoitukset" - eli Mooseksen kirjat, profeettakirjat ja historiakirjat) käyttää nikkudin lisäksi painomerkkejä 
sekä muodollisen ääneenluvun, resitoinnin, rytmitysmerkkejä. Lisäksi siihen kuuluu qeren (lukutavan) ja 
ketiv in (kirjoitustavan) eroa selventäviä merkintöjä. Nykyään tieteellisesti merkittävin Tanakh-editio lienee 
Biblia Hebraica Stuttgartensia, joka on Kittelin edition nykyaikaistettu versio. 

Ketiv tarkoittaa sitä, miten teksti on kirjoitettu; tekstiä ääneen luettaessa on kuitenkin perinteisesti 
poikettava ketiv-sanamuodosta eräin kohdin ja luettava (qere) tietyt sanat toisin. Kuuluisa esimerkki tästä on 
Jumalan nimi, joka kirjoitetaan neljällä konsonanttikirjaimella JHVH - tästä kirjainyhdistelmästä käytetään 
mielellään kreikankielistä nimeä "tetragrammaton". Sana JHVH on varsinkin kristillisessä käytännössä 




luettu "Jehova" (tetragrammatonin konsonantit ja sanan "Adonai" (Herra) vokaalit); todennäköisempi 
ääntämistapa on "Jahve". Juutalaiset lukevat mielellään joko "Adonai" tai "ha-Shem" (Se Nimi) välttyäkseen 
tällöin lausumasta vahingossakaan Jumalan nimeä. 

Vieraiden kielten vaikutus hepreaan 

Nykyheprea on sanastoltaan yllättävän lähellä Raamatun hepreaa, mutta on täydentänyt 
vanhatestamentillista ainesta lainaamalla runsaasti aineksia länsimaisesta sivistyssanastosta (fizi = fyysinen, 
fysikaalinen, ximi = kemiallinen, matematiqa ym.), arabiasta, arameasta ja jiddisistä. Englantilaislainat 
kuuluvat hepreaan kuten muihinkin nykykieliin, mutta ennen muuta puhuttuun slangiin - teknillisen 
terminologian puolella heprea on varsin omavarainen. 

Fraseologia ja lauseoppi ovat saaneet vaikutteita eurooppalaisista kielistä, eivätkä vähiten venäjästä ja 
puolasta. Myös kansainväliset lainasanat heprealaistetaan mielellään venäläisillä päätteillä: proteqtzija. 

Jatkuvasti uudet maahanmuuttajien aallot tuovat omia mausteitaan kadun slangiin, ja israelilaiset 
näytelmäkirjailijat välittävätkin, että on mahdotonta kirjoittaa ajan hermolla pysyvää puhekielistä draamaa. 
Tämä ei kuitenkaan haittaa kabareetaiteilijoiden ja estradikoomikoiden tahtia, joiden sanaleikit löytävät aina 
nopeasti tiensä heprean slangiin. Myös arabialaisperäiset slangisanat ovat tavallisia. Koska heprea pyhänä 
kielenä ei tunne kirosanoja eikä rivouksia, joita kuitenkin Israelin ankarissa oloissa tarvitaan paljon, ne on 
täytynyt lainata jiddisistä tai arabiasta. 

Nykyheprea eroaa Raamatun hepreasta ehkä eniten ääntämiseltään ja lauseopiltaan. Eurooppalaiselle 
vaikeita kurkkuäänteitä (qof, 'ain, xet) ei yleensä vaivauduta lausumaan oikein: itse asiassa ainoastaan 
arabimaista muuttaneet niin sanotut orientaalijuutalaiset osaavat ääntää nämä äänteet, koska ne ovat saaneet 
tukea arabiasta. Eurooppalaisperäiset askenaasijuutalaiset taas ovat tavallisesti paremmin koulutettuja ja 
vierastavat taikauskoisina pitämiään orientaalijuutalaisia, joten heidän ääntämistapansa, vaikkakin se on 
lähempänä heprean raamatullista ääntämystä, on Israelissa jäämässä alaluokkaisuuden merkiksi. 

'Ain-kirjairuella merkittiin alun perin laryngaaliäännettä, jollainen esiintyy esimerkiksi 'Abd-alkuisten 
arabialaisten nimien ensimmäisenä äänteenä (tarkassa siirrekirjoituksessa tätä merkitään pienellä c- 
kirjaimella: c Abdullah). Nykyään 'ain on samanlainen katkoksen merkki kuin edellä mainittu alif-kirjain. 

Qof-kirjain on alkujaan tarkoittanut hyvin takaista ja velarisoitunutta k-äännettä, joka myös arabian 
siirrekirjoituksessa merkitään q:lla; nykyään q on yksinkertaisesti tavallinen k, ja sitä käytetään k-äänteen 
kirjoittamiseen vierasperäisissä sanoissa, koska heprean varsinainen k-kirjain, kaf, on usein sanan sisällä ja 
lopussa ach-äänteen merkki. 

Vielä merkittävämpää on, että nykyheprean verbien käyttö on muovautunut jiddisin ja muiden 
eurooppalaisten kielten aikamuotojärjestelmän mukaiseksi, kun taas aidoissa seemiläisissä kielissä, kuten 
raamatun hepreassa ja arabiassa, aspektin ilmentäminen on tärkeämpää kuin aikamuodot. 

Monet raamatulliselle heprealle ominaiset mielenkiintoiset lauserakenteet ovatkin nykyhepreassa saaneet 
väistyä standardieurooppalaisten ilmaisutapojen tieltä. Esimerkiksi adjektiiveilla ei ollut muinaishepreassa 
vertailumuotoja, jolloin esimerkiksi ajatus "hän on vahvempi kuin muut miehet" jouduttiin ilmaisemaan 
sanomalla "hän on miehistä vahva". Nykyhepreassa tätä ei käytetä, vaan sen sijaan on ryhdytty soveltamaan 
sanoja "enemmän" ja "vähemmän" adjektiivien komparointiin: "hän on enemmän vahva kuin muut miehet" 
tms. 


Heprean kieliopin yleispiirteitä 





Heprea on seemiläinen kieli. Niinpä heprean sanojen taivutuksessa sanan vartalokonsonantit - yleensä niitä 
on kolme, mutta myös kaksikonsonanttisia vartaloita esiintyy - pysyvät tavallisesti muuttumattomina, mutta 
vokaalit muuttuvat. Tästä syystä muuten seemiläiset kielet käyttävät mielellään konsonanttikirjoitusta: 
konsonantit ovat varsinaisia merkityksen kantajia, kun taas vokaalit mielletään "liikevoimiksi", jotka 
mahdollistavat sanan lausumisen. 

Heprean maskuliinit substantiivit saavat yleensä monikonpäätteen -im, feminiinit -ot. Tästä on kuitenkin 
jonkin verran poikkeuksia molempiin suuntiin, esimerkiksi mila "sana" saa monikon milim, vaikka onkin 
feminiini, kun taas sulohan "pöytä", joka on maskuliini, on monikossa sulchanot. Sanavartalo säilyy usein 
tunnistettavana monikossa, mutta sellaistakin esiintyy, että vokaalimuutokset sotkevat sen hyvin merkillisen 
näköiseksi - tunnettu esimerkki on c iparon "lyijykynä", monikossa c efronot. 

Hepreassa ei ole genetiiviä. Se, mitä me kutsumme genetiiviattribuutiksi, jää hepreassa muuttumattomaksi, 
kun taas genetiiviattribuutin pääsana omaksuu taivutusmuodon, jota kutsutaan konstruktiksi. Konstrukti ei 
välttämättä eroa substantiivin sanakirjamuodosta muuten kuin nikkudinsa osalta; a-kirjaimeen päättyvät 
feminiinit saavat yleensä ylimääräisen t:n loppuun: mapa "kartta", mutta mapat Finland "Suomen kartta". 
Lisäksi maskuliinien monikonpääte -im muuttuu muotoon -e]. Eräillä substantiiviryhmillä konstrukti voi 
kyllä olla hyvinkin toisennäköinen kuin absoluuttinen muoto; hyviä esimerkkejä tästä ovat ns. 
segolaattisubstantiivit (ryhmä toiseksi viimeiseltä tavulta painotettuja maskuliineja), joilla ei yksikössä ole 
erityistä konstruktimuotoa, mutta monikossa sitäkin merkillisempiä: sefer "kirja", sfarim "kirjat" (normaali 
monikkomuoto), sifrei "...n kirjat" (monikon konstrukti). Yleensä konstruktien muodostamista säätelevät 
selvät säännöt, mutta joidenkin sanojen konstruktimuodot tulee opetella erikseen. 

Hepreassa ei ole epämääräistä artikkelia. Määräinen artikkeli on ha-, joka kirjoitetaan yhteen pääsanansa 
kanssa; translitteraatiossa se kirjoitetaan usein väliviivalla ja/tai pienellä kirjaimella pääsanan alkaessa 
isolla: haGolan "Golan", haGalil "Galilea", haSo'ah "holokausti", Artzot haBrit "Yhdysvallat" ("liiton 
maat"). Myös prepositiot sekä sana ve- "ja" kirjoitetaan yhteen seuraavan sanan kanssa. 

Heprean nykykirjallisuus 


Heprean nykykirjallisuuden perustajana voitaneen pitää Aser Ginzbergiä (1856-1927), joka omaksui 
kirjailijanimen Axad ha'Am (tai Ahad ha-Am), "Yksi kansasta". Axad ha'Am pilkkasi sionistien 
uudisraivaustouhuja ja asutushankkeita ja halusi mieluummin tehdä Palestiinasta juutalaisten henkisen 
kodin, josta kirjailijat ja taiteilijat voisivat hakea innoitusta. Hän oli hurskasta ukrainalaista hasidisukua, 
mutta vapauduttuaan kodin kahleista hän käänsi selkänsä uskonnolle ja omistautui maalliselle valistukselle 
omaksuen muun muassa tärkeimmät länsimaiset kulttuurikielet ja niillä laaditun filosofian ja kirjallisuuden. 
Hän julkaisi esseensä vaikutusvaltaisessa HaSilo'ah-lehdessä, jonka päätoimittaja hän oli. Hän vietti 
viimeiset vuotensa Palestiinassa. 

Odessan juutalainen Chaim Nahman Bialik (1873-1934) perusti nykyhepreankielisen runouden teoksillaan, 
jotka kuluivat Palestiinan juutalaisten pioneerien käsissä. Kuuluisin Bialikin teoksista on Kisinjovin 
tuolloisia juutalaisvainoja käsittelevä B'Ir ha-Harega ("Hävityksen kaupungissa"). 

Hepreankielisen nykykirjallisuuden toi maailman tietoisuuteen S'muel Josef Agnon (1888-1970), jolle 
myönnettiin vuoden 1966 Nobelin kirjallisuuspalkinto yhdessä Nelly Sachsin kanssa. Agnon kuvasi 
romaaneissaan ja novelleissaan Itä-Euroopan juutalaisten elämän tuhoa ja Palestiinaan pelastautuneiden 
vaikeaa sopeutumista uudenlaiseen juutalaisuuteen. Hän oli ankaran oikeaoppinen, uskonnollinen 
juutalainen, mikä tietysti vaikutti myös hänen kirjallisuutensa maailmankuvaan. Agnonin teoksista on 
suomennettu Kun väärä oikaistaan ja Uskollisuuden vala. 




Israelin tunnetuin 2000-luvun kirjailija on Amos Oz (1939-2018). Sotilaanakin kunnostautunut, kibbutsissa 
kasvanut Oz tunnetaan nykyisin ennen muuta rauhanaktivistina ja Israelin yhteiskunnan ankarana 
arvostelijana. Ozin teoksista on suomennettu muun muassa Israelin maassa, Mieheni Mikael, Meri on sama, 
Täydellinen rauha, Ehkä jossain muualla ja Pahanneuvon vuori. 

Israelilaisia paikannimiä 

■ Petach Tiqva = Toivon portti 

■ Rechovot = Kadut 

■ Ri'son le-Tzijon = Ensimmäisenä Siioniin 

■ QirjatArba' = Neljäs kaupunki 

■ Qirjat S'mona = Kahdeksas kaupunki 

■ Tel Aviv (1QN 7n) = Kevätkukkula 

■ Beer Sheva = Seitsemän Kaivoa 

Afroaasialaiset kielet 

aasäx | aari | afar | ajawa | akkadi | amhara | arabia | aramea | bambassi | bedza | ebla | egypti | foinikia | 
hassaniyya | hausa | heprea | higi-bura | kabyyli | kambata | keskiatlaksentamazight | kopti | malta | oromo | saho | 
sidamo | somali | Syyria | tamashek | taselhit | tigre | tigrinja | ugariti | wolaitta 

